b'\n_START_ARTICLE_\nYouTube\n_START_SECTION_\nNastanek strani YouTube\n_START_PARAGRAPH_\nUstanovitelji spletne strani Youtube so Chad Hurley, Steve Chen, Jawed Karim. Pred tem so bili zaposleni v podjetju PayPal. Domena \xe2\x80\x9eYouTube.com\xe2\x80\x9c je bila aktivirana 15. Februarja 2005 in je bila naslednjih nekaj mesecev v stanju razvijanja. V maju leta 2005 je bila stran postavljena na ogled javnosti, \xc5\xa1est mesecev kasneje pa je pri\xc4\x8dela z delovanjem. YouTube je bil za\xc4\x8det z zasebnimi sredstvi, novembra leta 2005 je podjetje Sequoia Capital vlo\xc5\xbeilo 3,5 milijona in v aprilu 2006 \xc5\xa1e 8 milijonov dolarjev. 9. Oktobra 2006 je bilo oznanjeno da bo podjetje prevzel Google za 1,65 milijarde dolarjev v delnicah. Dogovor je bil zaklju\xc4\x8den 13.novembra. Dogovor vklju\xc4\x8duje, da Youtube obdr\xc5\xbei svojih 67 zaposlenih in da deluje neodvisno od Googla._NEWLINE_Po statisti\xc4\x8dnih podatkih iz junija leta 2006, je YouTube dnevno pregledovalo 100 milijonov ljudi, v 24 urah pa je bilo nalo\xc5\xbeenih_NEWLINE_65 000 novih video posnetkov. Po podatkih raziskave podjetja Nielsen/NetRatings stran obi\xc5\xa1\xc4\x8de skoraj 20 milijonov uporabnikov, od tega 44\xc2\xa0% \xc5\xbeensk in 56\xc2\xa0% mo\xc5\xa1kih, v starostih od 12 do 17 let.\n_START_SECTION_\nVpliv na dru\xc5\xbebo\n_START_PARAGRAPH_\nYouTube je kot brezpla\xc4\x8dni medij za objavo videoposnetkov postal sredstvo za promocijo neznanih filmskih in glasbenih avtorjev, kateri so po tej poti pri\xc5\xa1li na druge javne medije kot so radio in televizija. V maju leta 2007 je podjetje ponudilo avtorjem ki imajo najve\xc4\x8d ogledov, da postanejo njihovi partnerji in na ta na\xc4\x8din dobijo del zaslu\xc5\xbeka katerega dobijo z ogla\xc5\xa1evanjem na strani YouTube._NEWLINE_Mo\xc4\x8d strani Youtube so prepoznali tudi politiki. Kandidati za ameri\xc5\xa1ke predsedni\xc5\xa1ke volitve 2008 so uporabljali YouTube kot medij za predsedni\xc5\xa1ko kampanjo, uporabljala sta jo predvsem  Barack Obama in Hillary Clinton. Volivci so si lahko ogledali videoposnetke na katerih predsedni\xc5\xa1ki kandidati izrazijo svoje cilje. Ameri\xc5\xa1ki mediji pravijo, da je YouTube odigral pomembno vlogo za poraz republikanskega senatorja Georga Allena, zaradi posnetka v katerem senator prikazuje rasisti\xc4\x8dni odnos.\n_START_SECTION_\nPravna vpra\xc5\xa1anja\n_START_PARAGRAPH_\n\xc4\x8ceprav YouTube ne dovoljuje objavljanje vsebin, za\xc5\xa1\xc4\x8ditenih z zakoni o avtorskih pravicah v Zdru\xc5\xbeenih dr\xc5\xbeavah Amerike, se take objave neprestano pojavljajo. Sem spadajo televizijske oddaje, reklame, glasbeni spoti, posnetki koncertov,\xe2\x80\xa6 \xc4\x8ce jih lastnik avtorskih pravic ne prijavi, je edini na\xc4\x8din, da najdejo tak\xc5\xa1ne vsebine s klju\xc4\x8dnimi besedami in oznakami(tags), ki so postavljeni poleg posnetka. _NEWLINE_Zaradi kr\xc5\xa1enja avtorskih pravic je proti strani YouTube vlo\xc5\xbeenih veliko prito\xc5\xbeb, in spro\xc5\xbeenih ve\xc4\x8d pravnih postopkov. Na primer Japonsko dru\xc5\xa1tvo za za\xc5\xa1\xc4\x8dito avtorskih pravic (JASRAC) zahtevalo da YouTube odstrani na tiso\xc4\x8de posnetkov popularnih japonskih glasbenikov. V februarju leta 2006 je televizijska hi\xc5\xa1a NBC zahtevala odstranitev avtorsko za\xc5\xa1\xc4\x8ditenih vsebin, medtem pa je YouTube vse bolj pridobival na ugledu, julija istega leta se je NBC odlo\xc4\x8dil za nenavaden korak in ponudil strani sodelovanje. Od takrat na YouTube obstaja uradni NBC-jev kanal na katerem lahko gledamo posnetke iz njihove produkcije._NEWLINE_V avgustu 2006 je YouTube napovedal, da namerava tekom 18 mesecev ponuditi na svoji spletni strani vse glasbene spote, ki so bili kdaj narejeni. Warner Music Group in EMI se udele\xc5\xbeita projekta in v septembru podpi\xc5\xa1eta pogodbo z YouTubom, v oktobru pa pogodbe podpi\xc5\xa1ejo \xc5\xa1e CBS, Universal Music Group in Sony BMG Music Entertainment. V skladu s pogodbo, YouTube, dru\xc5\xbeba odstopil pravico do predvajanja glasbe, video posnetkov iz njihove proizvodnje za dolo\xc4\x8den del prihodkov od ogla\xc5\xa1evanja s strani YouTube.\n_START_SECTION_\nTehni\xc4\x8dni podatki\n_START_PARAGRAPH_\nYouTube za predvajanje video posnetkov uporablja Macromedia FlashPlayer 9, ki je enostaven za uporabo. Potrebno je, da namestiti Flash plug-in v brskalnik, smatra se da ga okoli 90\xc2\xa0% ra\xc4\x8dunalnikov priklju\xc4\x8denih na internet \xc5\xbee ima name\xc5\xa1\xc4\x8denega. Video posnetki se predvajajo s 25 sli\xc4\x8dic na sekundo pri lo\xc4\x8dljivosti 320x240 slikovnih pik(piksel), z maksimalnim pretokom podatkov do 300 kbps. Uporabniki lahko nalagajo video posnetke v wmv (Windows Media Video), avi (Audio Video Interleave), mov (QuickTime Movie) in mpeg (Moving Picture Experts Group) formatih katere YouTube avtomati\xc4\x8dno pretvori v flv (Flash Video) format. Shranjevanje video posnetkov je onemogo\xc4\x8deno, vendar pa obstajajo aplikacije in raz\xc5\xa1iritve za brskalnike katere to omogo\xc4\x8dijo._NEWLINE_10. oktobra 2009 je Chad Hurley na svoj blog zapisal, da je dnevno progledanih preko milijarde videoposnetkov._NEWLINE_Septembra 2010 je Youtube dodal nove jezike za svoj vmesnik in med njimi je tudi sloven\xc5\xa1\xc4\x8dina.'